  Туспуктэм: Руслан Нуриахметов Наталия Сильвестрова Удмуртиын семьяослы туризмъя «Зима в Удмуртии» ӵектосэз мытӥзы. Отчы элькунысь 30 туризм интыос пыризы. Со сярысь улосвыл тӧролэн но кивалтэтлэн пресс-службазы ивортӥз. Элькунын улӥсьёс но куноос visitudmurtia.org порталын тодозы, кыӵе туризм интыос толалтэ ужало, кытын нимысьтыз тол программаос, сиён-юон но акциос ӵекто, озьы ик спорт, этно яке событийной туризмъя шутэтскон инты бырйыны быгатозы. Порталын элькунысь туризм центръёс, кыр музейёс, паркъёс сярысь ивортодэт шедьтыны луоз. « Удмуртилэн событийной дырпусаз куинь тол ужрад. Со «Выжыкылысь геройёс Тол Бабайлэн вордскем шаераз», «Пельняньлэн дунневыл нуналэз» фестивальёс но куасэн бызьылонъя Галина Кулакова нимо марафон. Таин Удмуртиын тол туризм уг быры. Милемлы вань маин элькунысь но палэнысь вуись туристёсты котькуд тол арняе кыскыны. «Зима в Удмуртии» ӵектос юрттоз валаны, кыӵе ужрадъёс но интыос вань, шутэтсконэз толлэн котькуд вакытаз радъяны, туризм интыосысь нимысьтыз тол ӵектосъёсын тодматоз » Юлия Бадаш, Удмуртиысь туризмъя агентстволэн кивалтӥсез Тодэ вайытом, «Выжыкылысь геройёс Тол Бабайлэн вордскем шаераз» фестиваль (0+) кык нунал мыноз. Ватсалом, 5-тӥ толсуре Москваын «Россия» адӟытонын Удмуртилэсь нуналзэ (0+) пусъезы. Со улсын концерт радъяськоз, удмурт сюан возьматозы. Тегъёс: Туризм Удмуртиысьтуризм Тол Удмуртия  